b"\n_START_ARTICLE_\nPonts i t\xc3\xbanels de l'antic Carrilet\n_START_SECTION_\nDescripci\xc3\xb3\n_START_PARAGRAPH_\nEs tracta d'una infraestructura supra municipal. L'antic carrilet d'Olot, abans d'arribar a l'esplanada de l'estaci\xc3\xb3 tenia uns accessos de camins i terrenys que es varen resoldre amb t\xc3\xbanels i ponts, eliminant puntualment la barrera f\xc3\xadsica que representa la seva implantaci\xc3\xb3._NEWLINE_La construcci\xc3\xb3 es formalitz\xc3\xa0 amb murs de pedra volc\xc3\xa0nica i voltes de totxo mass\xc3\xads._NEWLINE_Ha estat restaurat i rehabilitat recentment com a carril-bici i ha esdevingut la primera via verda del pa\xc3\xads, que enlla\xc3\xa7a la muntanya i la zona volc\xc3\xa0nica fins a la costa."